เซี่ยงไฮ้คอมโพสิตปิดบวก 19.03 จุด จากแรงซื้อนักลงทุนในประเทศ
เซี่ยงไฮ้คอมโพสิตปิดบวก 19.03 จุด จากแรงซื้อนักลงทุนในประเทศ
29 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น ดัชนีเซี่ยงไฮ้คอมโพสิตปิดบวก 19.03 จุด หรือ 0.65% ปิดที่ 2,931.59 จุด เนื่องจากแรงซื้อของนักลงทุนในประเทศ โดยหุ้นกลุ่มอุตสาหกรรมและเทคโนโลยีปรับตัวสูงขึ้น
นายหลี่ เค่อเฉียง นายกรัฐมนตรีจีนเปิดเผยว่า จีนจะเดินหน้ามาตรการเพื่อรักษาเสถียรภาพและหลีกเลี่ยงความผันผวนอย่างรุนแรงของตลาดการเงินในประเทศ
นายกฯจีนกล่าวระหว่างการประชุมกับบรรดาผู้บริหารธุรกิจในงาน World Economic Forum ว่า “ตลาดทุนของจีนจะเกิดความผันผวนระยะสั้นในธุรกิจบางภาคส่วน แต่เราจะเตรียมรับมือกับความผันผวนอย่างรุนแรง อาทิ การปรับตัวสูงขึ้นฉับพลันหรือการดิ่งลงอย่างรวดเร็ว”
ความพยายามของจีนในการรักษาเสถียรภาพของตลาดการเงินและตลาดทุนจะนำไปสู่การเติบโตอย่างมั่นคงของเศรษฐกิจทั่วโลก นายหลี่กล่าวพร้อมระบุว่า จีนจะเดินหน้าพัฒนาตลาดทุนของประเทศอย่างค่อยเป็นค่อยไปผ่านการปฏิรูปทางการเงิน